АҞӘА, цәыббра 16 – Sputnik. Аԥсны иҟоу Аладатәи арратә округ азенит-ракетатә ҟәшақәа рыруаа "аӷа" иҳауатә цәҟьарақәа ҭадырхеит Астрахантәи аобласт аҿы иҟоу аполигон Капустин Иар иахьаҵанакуа ҳәа аанацҳауеит аокруг апресс-маҵзура.
Ахысрақәа мҩаԥыргон аԥырҩы дызҭам ахархәагақәеи аԥырҩы дызмоу ахархәагақәеи иреиԥшыншьалоу ацәҟьарақәа ирықәкны, иара убасгьы
"аӷа" иавиациеи изенит-ракетатә цәҟьарақәеи ирықәкны.
"Аҳауаҽацәыхьчаратә комплексқәа рдыррақәа рыла, 60 рҟынӡа усдҵа нагӡан. Арратә база азенит-ракетатә ҟәшақәа рхысра аихшьаалақәа рыла ахәшьарақәа рзықәыргылахоит", - аҳәоит адыррҭараҿы.
Зынӡа аҽазыҟаҵарақәа ирылахәын Аладатәи арратә округ аҟынтәи 500-ҩык азенитчикцәа, ахархәара рыҭан 200 ак арратә техника: азенит-ракетатә комплексқәа (ЗРК) "Стрела", еиҭарго азенит-ракетатә комплексқәа "Игла", ҳаамҭазтәи акомплексқәа "Триумф" С-400 налаҵаны.
Иара убас шәаԥхьар ҟалоит:
АҞӘА, абҵара 24 - Sputnik. Аԥсны ахада Аслан Бжьаниа аусдҵа инапы аҵеиҩит. Уи инақәыршәаны аԥкырақәа рыҿҳәара инахахоит 2021 шықәса ажьырныҳәа 12 рҟынӡа ҳәа аанацҳауеит ахада исаит.
Аусдҵа анапы аҵаҩуп Акоординациатә штаб 2020 шықәса абҵара 20 азтәи аӡбра шьаҭас иҟаҵаны.
Аусдҵа ҿыц инақәыршәаны ареспубликаҿы 2021 шықәса ажьырныҳәа 12 рҟынӡа азин ыҟам:
Ауааԥсыра ирабыжьгоуп ауаажәларратә ҭыԥқәа рҟны рыҟазаараан ахыхьчаратә хархәагақәа ах рархәара, аԥсрақәеи аԥсхәрақәеи ирылахәу ауааԥсыра рхыԥхьаӡара рырмаҷра, аныҳәақәа раан акульттә обиектқәа (аҵакырақәа) рҟны ауаа рырмаҷра.
Абри аамҭазы икоммерциатәуи иккоммерциатәыми аиҿкаарақәа ирабжьгоуп руалафахәы рызныжьны 60 шықәса ирҭысхьоу, ашколқәраҟынӡатәии алагарҭатә школқәреи (1-4 аклассқәа) ирыҵаркуа ахәыҷқәа змоу русзуҩцәа рхы иақәиҭыртәырц ажьырныҳәа 12 2021 шықәсанӡа рулафахәы рызныжьны.
Аҟәа ақалақьи араионқәеи рҟны афатә, ақыҭанхамҩатә, ацәамаҭәатә џьармыкьақәа рҟны апрофилактикатә рзҩыдара мҩаԥгалатәуп.
Араионқәа рхадарақәа еиҿыркаароуп есыҽнтәи арзҩыдаратә усурақәа ауаажәларратә транспорт аҿы, атранспорт арныҟәцаҩцәа асабрадақәа рҿазароуп, амедицинатә напхаҵақәа ныҟәыргозароуп. Иара убасгьы иҟалом ахыхьчага зхы иазмырхәо апассаџьырцәа рныҟәгара.
Ауаажәларратә крыфарҭақәа ирабыжьгоуп робиектқәа ртәарҭақәа 50 процент рхы иархәаны атәылауаа рымаҵура иазку аишәақәа рыбжьара асоциалтә дистанциа (1,5 метра) рыбжьаҵарац, амаҵ зуа аусуҩцәа хаҭалатәи ахыхьчагақәа (амедицинатә сабрадақәеи амедицинатә напҭарҧақәеи) рхархәаразы аҭаххарақәа ирықәныҟәаларазы.
АҞӘА, абҵара 24 - Sputnik. Абҵара 25 асааҭ 03:00 инаркны асааҭ 18:00 рҟынӡа Аҟәа ахәҭак ӡыда иаанхоит ҳәа аанацҳауеит АУН "Аӡыканал".
Аӡынашьҭра аанкылахоит: Араион ҿыц, Ажәытә ҳабла, Колос, Адыгаа рымҩа, ВИЕМ, ақалақь агәаҿы аҩнеихагылақәа рҟны аӡы халом.
Гәымсҭатәи амассив, Ешератәи амҩа аӡымҩангага аремонт азыруеит.
Уаанӡа АУН "Аӡыканал" аҟны Sputnik ишазеиҭарҳәахьоу ала, аӡы лассы-лассы аанкылара азҵаара аӡбаразы комплексла аӡымҩангагақәа ԥсахтәуп. Арахь иаҵанакуеит аӡыҭгагақәа, аӡеизакырҭақәа, аӡеихшарҭақәа.